
Teitl yr Aseiniad: Adfyfyriwch yn feirniadol ar eich cynnydd addysgegol a amlygwyd trwy elfennau gofynnol y Pasbort Dysgu Proffesiynol, gan nodi maes penodol ar gyfer datblygiad proffesiynol a chyfiawnhau’r camau nesaf ar gyfer gwella.

	
	Targed
	Yr hyn rwyf wedi'i wneud yn yr aseiniad hwn...

	Targed 1
	Gofala dy fod yn seilio dy holl ddadleuon ar dystiolaeth o'r llenyddiaeth. Mae yna rhai enghreifftiau o honiadau / datganiadau nad sy'n seiliedig ar dystiolaeth. Ehanga dy ddarllen a dy gyfeiriadau ymhellach i gynnwys mwy o ymchwil cyfredol (h.y. o'r 5 mlynedd diwethaf).
	Dwi wedi ymdrechu i ddefnyddio tystiolaeth sydd yn seiliedig ar dystiolaeth e.e. datganiadau gan Lywodraeth Cymru. Dwi hefyd wedi ceisio cynnwys ymchwil mwy diweddar gyda dros 75% o fy nghyfeiriadau yn dod o’r bum mlynedd ddiwethaf.

	Targed 2
	Wrth gynnig awgrymiadau am gamau nesaf/ffordd ymlaen, gofala eu bod yn deillio o dystiolaeth o arfer effeithiol, a dy fod yn ystyried cymhlethdodau'r awgrymiadau hyn yn y cyd-destun dan sylw.
	Wrth i mi drafod y camau fe fyddaf yn eu cymryd yn y dyfodol, fe wnes i geisio sicrhau fy mod i’n eu seilio ar dystiolaeth gadarn a phenodol.

	Targed 3
	Mae dy iaith o safon dda iawn, ond byddai prawf-ddarllen mwy gofalus yn dy helpu i ddileu'r gwallau iaith sy'n bresennol.
	Fe wnes i sicrhau fy mod i’n brawf- ddarllen fy ngwaith ar sawl adeg wahanol i sicrhau fod fy iaith yn gywir ac o safon uchel.





Rhan 1: Pasbort Dysgu Proffesiynol
Pontio 2 Myfyrio
Cwrdd
	Tystiolaeth / Evidence
	Adfyfyrio / Reflect

	Yn ystod cyfnod pontio 2 fe gefais y cyfle i arsylwi a phrofi gwahanol strategaethau asesu ar gyfer dysgu ar lawr y dosbarth. Roedd fy mentor dosbarth yn defnyddio sawl strategaeth wahanol ac fe dreialais dwy a oedd yn fwy addas i fi yn bersonol. Roedd y cyfle hwn wedi fy ngalluogi i gael y gorau allan o fy nisgyblion drwy ddadansoddi os oeddynt yn deall fy ngwersi, angen peth cymorth neu os doeddynt ddim yn eu deall.
	Yn ystod fy nghyfnod ym mhontio 2 fe ges i’r cyfle i brofi gwahanol strategaethau ac i ddod i ddeall eu pwrpas a’i pwysigrwydd wrth addysgu. Mae asesu ar gyfer dysgu yn rhoi’r cyfle i ddod i adnabod gallu eich disgyblion ac i ddarganfod sut i addasu gwersi am eu gallu penodol nhw. ​​​​​​​


Profi
	Tystiolaeth / Evidence
	Adfyfyrio / Reflect


	Wrth brofi, fe ddewisais ddwy strategaeth a oedd yn fwy addas i mi. Y strategaeth gyntaf fe wnes I brofi oedd strategaeth hunan asesu lle'r oedd y disgyblion yn lliwio eu henwau oedd roeddynt wedi cwblhau tasg cyfoethogi ac yna yn dewis lliw gwyrdd, melyn neu goch i amlinelli os oeddynt yn deall y gweithgaredd, angen cymorth neu os doeddynt heb ddeall. Yn fy marn i, er roedd y strategaeth yma yn cynnig annibyniaeth i’r disgyblion fe ddaeth i’m sylw bod y disgyblion yn aml yn anghofio liwio mewn neu yn lliwio unrhyw liw er mwyn mynd i chwarae. Doedd hyn ddim yn rhoi adlewyrchiad cadarnhaol i mi fel darpar athro oherwydd doeddwn ddim yn sicr pa mor ddibynadwy oedd y canlyniadau o’r hunan asesu.

Yr ail strategaeth oedd taflen ‘llew bach bodlon’. Roedd y disgyblion yn gyfarwydd gyda’r strategaeth asesu hon ac yn eu chwblhau ar ôl tasg ffocws o dan arweiniad athrawes. Ei phwrpas oedd i’r disgyblion i adnabod nod y wers ac i amlinelli os oeddynt wedi eu chwblhau gan liwio golauadau traffig. Yna roedd targed penodol gan bob grŵp ac roedd rhaid i’r disgyblion i liwio seren i sicrhau eu bod nhw wedi cyrraedd eu targed. Roedd y strategaeth hon yn gweithio yn well i mi yn bersonol gan fod y disgyblion yn ei chwblhau o dan arweiniad yr athrawes. Roeddwn hefyd yn cael y cyfle i drafod y dasg a’r hyn roeddynt wedi ei chwblhau i ddarganfod os roeddynt yn ei ddeall neu beidio.

	Wrth i mi brofi'r ddwy strategaeth asesu ar gyfer dysgu gwahanol fe ddes I I ddeall bod hi’n bwysig iawn i sylweddoli os mae disgyblion yn deall y gweithgaredd neu dasg maent yn eu cyflawni. Yn y ddogfen sut i ddatblygu meddwl ac asesu ar gyfer dysgu yn yr ystafell ddosbarth gan Lywodraeth Cymru (dim dyddiad) mae’n amlwg bod asesu ar gyfer dysgu yn galluogi athrawon i adnabod lle mae’r disgyblion ar hyn o bryd yn eu gallu gwaith, sut i’w symud i'r cam nesaf o ddysgu neu sut i’w cefnogi os oes angen cymorth pellach. Yr oedd yn dod yn glir wrth i fi ddarllen y ddogfen bod strategaethau gwahanol yn dibynnu ar sawl peth gwahanol fel oedran, gallu ac amgylchedd dysgu a bod angen ffeindio rhai sydd yn gweithio yn dda i chi yn bersonol ac i’r disgyblion rydych chi’n dysgu.



Rhannu
	Tystiolaeth / Evidence
	Adfyfyrio / Reflect


	Roedd y cyfnod rhannu yn gyfle i mi ddangos beth wnes i brofi ac i amlinelli beth oedd wedi gweithio yn well i mi ac os byddwn i’n newid unrhyw beth yn y dyfodol. Roedd y profiad rhannu yn gyfle i drafod gyda myfyrwyr eraill ac i godi ymwybyddiaeth o’r pwysigrwydd o asesu ar gyfer dysgu. Roedd yn dod yn amlwg bod rhai yn gweithio yn well na’i gilydd ac  yr oedd yn dibynnu ar yr ysgol, yr amgylchedd ddysgu, a'r disgyblion a oedd yn cael eu dysgu.
	Wrth I mi rannu fy mhrofiad gyda fy nghyd myfyrwyr fe ges i’r cyfle i wrando ar eu gwahanol strategaethau hefyd. Roedd hyn yn cynnig sawl enghraifft o wahanol strategaeth asesu ar gyfer dysgu a oedd wedi cael eu profi yn barod. Yn y dyfodol yn ystod PAP 2, hoffwn brofi rhai strategaethau newydd i weld os byddai’r disgyblion yn ymateb yn dda iddynt.





DGB/SKD
Llythrennedd / Llythrennedd
Tystiolaeth o ased? 
Open University Exploring books for children: Words and pictures- Er mwyn paratoi fy hun ar gyfer addysgu llythrennedd i ddisgyblion cynradd, credaf ei bod yn bwysig i ennill dealltwriaeth o wir wirionedd llythrennedd. Fe wnes ddarganfod doedd llythrennedd ddim yn unig yn cynnig y gallu i ddarllen ac i ysgrifennu, ond hefyd i wrando, siarad ag i gyfathrebu'n effeithiol. Wrth i mi gwblhau’r cwrs, fe ddysgais fod dim angen darllen er mwyn datblygu sgiliau llythrennedd. Fe ddaeth yn glir bod edrych ar luniau a’i trafod yn ymestyn sgiliau disgyblion yn sylweddol wrth iddynt gyfathrebu gydag eraill am beth oedd yn digwydd yn y llun.

Rhifedd / Numeracy
Tystiolaeth o ased? 
Open University- Everyday Maths 1- Cwblheais y cwrs ar-lein hwn gan yr ‘Open University’ i gryfhau fy sgiliau a gwybodaeth rhifedd. O ganrannau i ffracsiynau, caniataodd imi ddeall sut i addysgu rhifedd mewn ffordd effeithiol. I mi yn bersonol, teimlaf yn brin o hyder wrth addysgu mathemateg. Caniataodd y cwrs i mi fagu'r hyder yr oeddwn ei angen i ddysgu rhifedd i'r plant yn fy ngofal. Ers I mi gwblhau’r cwrs, dwi wedi cael y cyfle i ddefnyddio fy sgiliau newydd wrth addysgu mathemateg i ddisgyblion blwyddyn tri a phedwar. Teimlaf fod fy nghynlluniau wedi bod yn addas i’w gallu nhw ac o’n i’n gallu cynnig cymorth priodol ar eu cyfer.


Cymhwysedd Digidol  / Digital competence
Tystiolaeth o ased? a
Transform Learning with Microsoft Teams- Yn ystod pandemig Covid 19 a fy nghyfnod ar PAP 1, roedd rhaid i mi hunan ynysu. Oherwydd hyn, roedd yr addysgu wedi symud i ar- lein dros Microsoft Teams. Er mwyn cael dealltwriaeth ddyfnach o addysgu ar- lein, fe wnes i gwblhau'r cwrs 'Transform Learning With Microsft Teams'. Rhoddodd hwn y cyfle i mi i ddarganfod sut i ddefnyddio Microsoft Teams yn gywir ac yn ddiogel wrth addysgu fy nisgyblion. Roedd y cwrs wedi codi fy hyder yn sylfaenol wrth i mi addysgu am y tro cyntaf ar y we. Fe ges i’r cyfle i dreiali elfennau gwahanol megis rhannu fy sgrin a chwarae cerddoriaeth i’r disgyblion. Roedd yr elfennau yma yn caniatáu i mi gadw sylw'r disgyblion wrth i mi addysgu gwersi gwahanol iddynt.

Gwybodaeth bynciol  / Subject knowledge
Tystiolaeth gan ased?  
Primary School Science CPD Course- Fel person sydd heb ymarfer sgiliau gwyddoniaeth benodol ers cwblhau arholiadau TGAU, roeddwn i’n teimlo bod cwblhau’r cwrs hwn yn fuddiol iawn i mi. Roedd cwblhau'r cwrs ar-lein hwn wedi caniatáu imi gryfhau fy ngwybodaeth wyddoniaeth er mwyn darparu'r addysg orau i'r plant yn fy ngofal. O newidiadau tymhorol a'r tywydd, i bŵer golau, mae wedi rhoi cyfle i mi ddod i ddeall gwyddoniaeth yn ddyfnach. Teimlaf yn fwy hyderus ar gyfer cynllunio gwersi gwyddonol i ddisgyblion cynradd ac yn fwy parod i ystyried agweddau gwahanol i’r pwnc.

Safonau/ Safonau

Profiad Proffesiynol Templed 1: Sylwadau dydd- lyfr
Safon Addysgeg: Hyrwyddo: Pedwar diben
Beth wnaethoch chi a pham?
Yn ystod fy nghyfnod ym mhap 1, bûm yn gweithio yn yr hwb gofal plant oherwydd Covid 19. Dwi wedi bod yn gweithio gyda disgyblion blwyddyn 3 a 4 i gynllunio ac addysgu amryw o weithgareddau sydd yn hybu eu sgiliau iaith, darllen a mathemateg. Trwy gydol fy amser yn addysgu yn yr hwb, dwi wedi bod yn seilio fy ngweithgareddau drwy atgyfnerthu gwaith sydd yn cael ei uwchlwytho i gyfrifau HWB y disgyblion gan yr athrawon.
Yn ystod fy amser yn addysgu disgyblion blwyddyn 3 a 4 yn yr hwb gofal plant, fe ges i’r cyfle i ennill sylwadau yn fy nydd lyfr gan fy uwch fentor ag aelodau o’r uwch dîm rheoli. Roedd y sylwadau yn bositif ac yn fy annog i ddatblygu wrth fwrw targedau yn wythnosol.
Pedwar diben i ddysgwyr- Roedd derbyn sylwadau yn fy nydd lyfr yn fy annog i gynllunio gweithgareddau a oedd yn addas i fy nisgyblion. Wrth i mi ddatblygu yn wythnosol, roeddwn yn cynllunio er mwyn sicrhau bod y gweithgareddau yn annog fy nisgyblion i fod yn annibynnol, yn greadigol, galluog, ac yn hyderus heb ddibynnu ar fy arweiniad i yn ormodol. Roedd y sylwadau wythnosol yn fy ngalluogi i fod yn fwy creadigol wrth ystyried gweithgareddau. Fel un targed, roeddwn yn awyddus i atgyfnerthu gweithgaredd cwmpawd gan yr athrawes ddosbarth. Roedd y gweithgaredd hwn wedi galluogi’r disgyblion i weithio ar y cyd ac yn annibynnol i ddarganfod y cyfarwyddiadau cywir gan ddefnyddio cwmpawd. Yn ystod y gweithgaredd, roeddwn yn gallu gweld hyder y disgyblion yn codi wrth iddynt ei gwblhau yn ymarferol yn hytrach na thu ôl I’r bwrdd gyda phapur a phensil. Roeddwn hefyd yn ceisio cynnig y cyfle i’r disgyblion yr ymarfer sawl agwedd gwahanol o’r cwricwlwm wrth gwblhau gweithgareddau. Roedd y gweithgaredd cwmpawd yn bwrw mwy nag un thema a oedd yn galluogi’r disgyblion i ymarfer eu sgiliau iaith, darllen a mathemategol. Teimlaf fod hwn yn agwedd pwysig o addysgu gan gynnig cyfleoedd eang i ddisgyblion i ymarfer sgiliau gwahanol ar y cyd.
Beth rydych chi wedi’i ddysgu?
​​​​​​​Teimlaf fod y profiad hwn wedi bod o fudd i mi. Ar ôl derbyn sylwadau positif  gan fy uwch fentor, teimlaf fod fy addysgu a fy natblygiad fel darpar athro wedi elwa. Roedd fy nydd lyfr yn fy ngalluogi i adnabod pa weithgareddau oedd yn llwyddiannus, a pha rhai oedd angen cael eu haddasu am y tro nesaf. 
Beth nesaf?
O ganlyniad i’r profiad o dderbyn sylwadau yn fy nydd lyfr, teimlaf fy mod i wedi cael y cyfle i ddatblygu yn bersonol ac yn broffesiynol fel darpar athrawes. Roedd derbyn sylwadau a chyngor positif yn wythnosol wedi rhoi hyder i mi ac wedi fy ngalluogi i dreiali gweithgareddau ymarferol a gwahanol gyda fy nisgyblion.
Wrth symud ymlaen o’r profiad, hoffwn i barhau i ddatblygu yn bersonol ac yn broffesiynol wrth i mi godi fy hyder yn fwy ac yn fwy.

Profiad Proffesiynol Templed 2: Rheoli’r amgylchedd dysgu
Safon Addysgeg: Mireinio: Rheoli'r Amgylchedd Dysgu
Beth wnaethoch chi a pham?
Yn ystod fy nghyfnod ym mhap 1, bûm yn gweithio yn yr hwb gofal plant oherwydd Covid 19. Dwi wedi bod yn gweithio gyda disgyblion blwyddyn 3 a 4 i gynllunio ac addysgu amryw o weithgareddau sydd yn hybu eu sgiliau iaith, darllen a mathemateg. Trwy gydol fy amser yn addysgu yn yr hwb, dwi wedi bod yn seilio fy ngweithgareddau drwy atgyfnerthu gwaith sydd yn cael eu uwchlwytho i gyfrifau HWB y disgyblion gan yr athrawon.
Wrth i mi addysgu yn yr hwb gofal plant fe ges i’r cyfle i fwrw sawl safon SAC pwysig sydd wedi fy ngalluogi i ddatblygu fy sgiliau fel darpar athrawes. Ar ôl cynllunio tri gweithgaredd y dydd a oedd yn ymarfer sgiliau iaith, darllen a mathemateg y disgyblion, teimlaf fy mod i wedi elwa o’r profiad hwn.
Rheoli’r amgylchedd dysgu- Yn ystod y cyfnod hwn, roedd gen i rai disgyblion prysur ac egnïol a oedd yn gallu ymyrryd ar awyrgylch y wers neu’r gweithgaredd. Oherwydd hyn, roedd gen i’r cyfrifoldeb o reoli’r amgylchedd a’r ymddygiad i sicrhau bod pob disgybl yn cael y cyfle i ddysgu ac i fwynhau. Fe wnes i drafod gyda fy uwch fentor i greu siart wobrwyo er mwyn ceisio cael rheolaeth bellach. Roedd y disgyblion yn cael y cyfle i ennill pedwar sticer mewn diwrnod ac roeddynt yn mwynhau ceisio ennill un ar ôl pob sesiwn. Ar adegau roedd rhaid i mi eu hatgoffa i ymddwyn y gorau gallant ond erbyn diwedd y cyfnod hwn teimlaf fy mod i wedi gweld gwelliant yn eu hymddygiad.
Roeddwn yn awyddus iawn i greu amgylchedd ddysgu oedd yn ystyried lles y disgyblion. Doeddwn i ddim eisiau creu amgylchedd lle oedd llawer o weiddi ac aflonyddu felly roeddwn yn awyddus i ddefnyddio techneg megis y siart wobrwyo a oedd yn canmol y disgyblion yn hytrach na dangos y pethau drwg pob tro. Teimlaf fod y dechneg hon wedi bod yn effeithiol i fy ngrŵp o ddisgyblion wrth iddynt weld eu cynnydd ar eu siart.
Ar ôl trafod gyda fy uwch fentor fe wnes i benderfynu creu'r siart gwobrwyo. Teimlaf taw hwn odd yr opsiwn orau i dreiali yn gyntaf oherwydd eu bod yn rhywbeth gweladwy i’r disgyblion. Cyn i mi i gyflwyno’r siart wobrwyo i’r disgyblion fe wnes i drafod gyda rhai rhieni er mwyn sicrhau eu bod nhw’n ymwybodol o ymddygiad y disgyblion a beth o’n i’n ceisio gwneud fel myfyriwr i’w cadw o dan reolaeth.
Teimlaf i rai disgyblion, roedd angen cynnig y cyfle iddyn nhw i wella eu hunain a’i ymddygiad. Roeddwn i’n teimlo eu bod yn bwysig i ddefnyddio techneg weladwy er mwyn rhoi’r cyfle i’r disgyblion i wella eu hunain yn ystod y dydd. Os roeddynt yn gweld eu bod nhw heb gael sticer yn ystod gweithgareddau’r bore, roeddynt yna yn gallu ymdrechu i wella eu hunain am weithgareddau’r prynhawn.
Beth rydych chi wedi’i ddysgu?
Credaf fy mod i wedi ymateb yn hyderus i ymddygiad rhai disgyblion ac wedi gweithio'n galed i ennill rheolaeth dros yr amgylchedd dysgu. Yn y dyfodol, byddaf yn parhau i ddefnyddio strategaethau tebyg i ganiatáu i bob disgybl gael cyfleoedd cyfartal i ddysgu mewn amgylchedd tawel.
Beth nesaf?
Wrth symud ymlaen o’r profiad hwn, gobeithiaf i barhau i gael rheolaeth dros yr amgylchedd dysgu drwy ddefnyddio strategaethau tebyg gyda fy nisgyblion. Er bod pob disgybl yn wahanol teimlaf fy mod i wedi elwa o’r profiad ac wedi ennill hyder i ddelio gydag ymddygiad heriol ar lawr y dosbarth.

Profiad Proffesiynol Templed 3: Coginio picau ar y maen
Safon Addysgeg: Dylanwadu: Gwrando ar ddysgwyr
Beth wnaethoch chi a pham?
Yn ystod fy nghyfnod ym mhap 1, dwi wedi bod yn gweithio yn yr hwb gofal plant oherwydd Covid 19. Dwi wedi bod yn gweithio gyda disgyblion blwyddyn 3 a 4 i gynllunio ac addysgu amryw o weithgareddau sydd yn hybu eu sgiliau iaith, darllen a mathemateg. Trwy gydol fy amser yn addysgu yn yr hwb, dwi wedi bod yn seilio fy ngweithgareddau drwy atgyfnerthu gwaith sydd yn cael eu uwchlwytho i gyfrifau HWB y disgyblion gan yr athrawon.
Gan gyfuno thema Cymru a bwyd, fe wnes i benderfynu cynllunio gweithgaredd i goginio gyda’r disgyblion. Roedd disgwyl i’r disgyblion i fod yn synhwyrol, i weithio gyda’i gilydd ond hefyd yn annibynnol ar adeg wrth iddynt greu'r picau ar y maen.
Un agwedd o’n i’n awyddus i ddatblygu oedd llais y disgybl wrth i mi gynllunio fy ngweithgareddau. Fe wnes i ymdrech fawr i gynnwys barn y disgyblion er mwyn sicrhau bod eu barn nhw yng nglŵm gyda fy ngweithgareddau. Fe drafodais gyda’r disgyblion pa gynhwysion hoffen nhw gael yn y picau fel darnau siocled, ffrwythau neu blas bwyd. Roedd y disgyblion wedi mwynhau cael mewnbwn i’r gweithgaredd ac roedd hyn wedi rhoi teimlad o bwysigrwydd yn y cynlluniau iddynt. Darllenwyd a dilynwyd y rysait  gan y disgyblion er mwyn creu'r picau. Roedd hi’n bleser gweld y disgyblion yn mwynhau’r gweithgaredd lle o’n nhw’n teimlo pwysigrwydd pan odd e’n dod i’r penderfyniadau. O’n i hefyd yn teimlo bod y gweithgaredd hwn yn cyfuno agweddau traws cwricwlaidd i’r disgyblion. Yn ystod y gweithgaredd fe wnes gyfuno agweddau iaith, darllen a mathemateg er mwyn i mi alluogi’r disgyblion i ymestyn eu sgiliau. Roeddynt wedi ymarfer eu sgiliau hiaith a darllen drwy drafod a darllen y cynhwysion a dull y rysáit. Yna, roedd rhaid iddynt fesur y cynhwysion i sicrhau bod y maint cywir o bob cynhwysyn. Dwi’n teimlo bod y disgyblion wedi elwa o’r gweithgaredd hwn wrth iddynt ddatblygu eu gwybodaeth, sgiliau, a dealltwriaeth mewn sawl agwedd.
Teimlaf fod y gweithgaredd hwn o goginio yn cynnig cyfleoedd newydd i’r disgyblion. I nifer, efallai dydyn nhw ddim yn cael y cyfle i goginio adref felly roeddwn i’n awyddus iddynt brofi hwn yn yr hwb. Roedd hi’n amlwg eu bod nhw’n mwynhau’r gweithgaredd ac yn ymdrechu i gymryd cyfrifoldeb wrth greu’r picau. Dywedodd un plentyn hoffai fynd adref i greu'r picau gyda’i deulu ac i’w dangos sut i’w coginio nhw. Roedd hwn yn bleser i mi i glywed bod y disgyblion wedi elwa o’r profiad fe wnes i roi iddynt.
Wrth gynllunio’r gweithgaredd, roeddwn i’n awyddus iawn i gynnig cyfle i’r disgyblion i fod yn annibynnol, yn greadigol ac i fod yn hyderus. Teimlaf fod y gweithgaredd coginio wedi annog y disgyblion i weithio yn annibynnol wrth greu’r picau ac i gymryd cyfrifoldeb o’i mewnbwn nhw. Teimlaf fod y gweithgaredd wedi bod yn heriol i’r disgyblion wrth iddynt dreiali techneg newydd wrth goginio heb ddibynnu ar fy arweiniad i yn ormodol.
Beth rydych chi wedi’i ddysgu?
Yn ystod fy nghyfnod yn yr hwb gofal plant, teimlaf fy mod i wedi cael y cyfle i gynllunio gwersi sydd yn seiliedig ar allu a gofynion y disgyblion wrth ystyried safonau SAC penodol. I nifer o blant, dydyn nhw ddim yn cael y cyfle i goginio adref felly roeddwn i’n awyddus i annog y disgyblion i fod yn annibynnol gan goginio wrth iddynt ddatblygu sgiliau newydd. Fe wnes i gefnogi’r disgyblion mewn ffurf addas wrth eu hannog i fod yn annibynnol, ond yn eu cefnogi wrth goginio’r picau.
Beth nesaf?
O ganlyniad i'r profiad hwn, teimlaf fod y disgyblion wedi elwa mewn sawl agwedd. Roeddynt wedi cael y cyfle i ddysgu sgil newydd a fydd yn fuddiol iddynt yn y dyfodol. Mae’r profiad hwn wedi codi fy hyder fel myfyriwr wrth i mi dreiali gweithgaredd newydd gyda grŵp o ddisgyblion. 
Y tro nesaf, hoffwn ymestyn gallu'r disgyblion ym mhellach wrth goginio rhywbeth mwy heriol. Bydd hwn yn eu hannog nhw i ddefnyddio eu sgiliau iaith, darllen a mathemateg wrth ymarfer eu sgiliau coginio hefyd.

Cyflwyniad
Yn ystod fy nghyfnod ar fy lleoliad gyntaf, mewn ysgol gynradd Gymraeg, fe ges i’r cyfle i ddatblygu fy sgiliau personol a phroffesiynol er mwyn rheoli’r amgylchedd dysgu. Oherwydd y pandemig Covid 19, yn yr wythnosau diwethaf, caniataodd fy ysgol leoliad i mi weithio yn agos gyda grŵp o ddisgyblion blwyddyn tri a phedwar yn yr hwb gofal plant. Gyda disgyblion gwahanol yn ymuno gyda’r hwb pob dydd, roedd ennill rheolaeth dros yr amgylchedd dysgu yn heriol ar adegau. Yn ystod y cyfnod hwn, roedd deinameg y grŵp yn gallu bod yn egnïol a phrysur gan fod sawl bachgen bywiog a dim ond un neu ddwy o ferched tawel.
[bookmark: cysill]Wrth i mi ddechrau addysgu yn yr hwb, fe ddaeth i’m sylw bod ymddygiad rhai o’r disgyblion yn ymyrryd ar lif y wers a gallu’r disgyblion i ganolbwyntio. Fe wnes i benderfynu datblygu'r Safon SAC ‘Rheoli’r amgylchedd dysgu’ (2020) i geisio rheoli'r ymddygiad heriol oedd yn y grŵp.  Wrth i mi geisio cael rheolaeth o’r amgylchedd ddysgu, roeddwn yn awyddus i ystyried iechyd a lles y disgyblion. Doeddwn i ddim eisiau creu amgylchedd lle'r oedd llawer o weiddi ac aflonyddu. Er mwyn sicrhau hyn, fe drafodais gyda fy uwch fentor strategaeth addas i fy nisgyblion i. Ar ôl y drafodaeth, fe es i ati i wneud ymchwil perthnasol i ddarganfod y dechneg orau i dreiali. Fe benderfynais i greu siart wobrwyo er mwyn cynnig elfen o ddisgyblaeth weladwy.
Wrth wneud y penderfyniad o ddefnyddio siart wobrwyo fe wnes i ddarganfod y buddion posibl y gallai ddod i fy ngrŵp o ddisgyblion blwyddyn tri a phedwar. Wrth son am fuddion siartiau gwobrwyo, dywed Llywodraeth Cymru (2019) i ddisgyblion oedran tri i wyth, mae’r dechneg hon yn eu galluogi i ffocysu ar ymddygiad da. O deimlo’n falch o’u cyflawniadau, i gydnabod meysydd i wella arnynt, roeddwn yn awyddus i dreiali’r strategaeth hon er mwyn ennill rheolaeth bellach ar yr amgylchedd ddysgu.
Roedd gan y disgyblion pedwar cyfle i ennill sticer ar eu siart, ac yna roedd y siart yn mynd adref at eu rhieni. Cyn cyflwyno’r siart i’r disgyblion, fe drafodais i gyda’r rhieni i sicrhau eu bod nhw’n ymwybodol o ymddygiad eu plant nhw, a pa gamau roeddwn i’n cymryd i ennill rheolaeth dros y sefyllfa. Gwerthfawrogwyd y rhieni egwyddor y syniad a chytunwyd bod angen disgyblu disgyblion mewn ffurf addas a phriodol.
Fel darpar athro, teimlaf fod y strategaeth o ddefnyddio siart wobrwyo yn yr hwb wedi gweithio ar y cyfan. Er ar adegau roedd rhai disgyblion wedi colli sticeri oherwydd agwedd tuag ata I, y gwaith neu ddisgyblion eraill, teimlaf fod deinameg y gwersi wedi elwa.  Roedd y disgyblion yn mwynhau defnyddio’r siart oherwydd ei fod yn weladwy. Roeddynt yn ymwybodol o faint o sticeri roeddynt yn eu hennill ac yna yn cael y cyfle i wella eu hymddygiad trwy gydol y dydd. Ar ôl pob sesiwn yn ystod y dydd, trafodais ymddygiad y disgyblion gyda nhw ac a oeddynt yn haeddu sticer am eu hymddygiad. Roedd hyn yn codi eu hymwybyddiaeth wrth gydnabod eu hymddygiad ac i wella eu hunain yn bersonol trwy weld eu gwelliannau drostyn nhw eu hunain.

Trafodaeth Feirniadol ar yr Agwedd a Ddewiswyd
Trafodai Skipp a Hopwood (2017) rheoli ymddygiad ac elfennau sy'n fuddiol i athrawon i sicrhau bod eu disgyblion yn cael y profiad addysg gorau. O ddilyn polisïau ymddygiad, i wobrwyo a chanmol disgyblion, mae yna lawer o dechnegau a all gael eu defnyddio i ennill rheolaeth dros yr amgylchedd dysgu. Mae Skipp and Hopwood (2017) yn tynnu sylw y dylai polisïau ymddygiad ysgolion fod yn syml i'w deall a'u gweithredu yn nhrefn yr ysgol. Trwy ddilyn y polisïau yn unol â hynny, gall hyn annog cysondeb wrth reoli ymddygiad ac ymyriadau. Mae'r cyhoeddiad yn tynnu sylw at y ffaith ei bod yn hanfodol i athrawon gydweithio ag eraill wrth reoli ymddygiad a disgwyliadau i sicrhau bod disgyblion yn derbyn agwedd gyson tuag at ymddygiad heriol. Fel y gwelir yn rhan 1, profiad proffesiynol 2, roedd cyd weithio ag uwch fentor a’r rhieni yn fuddiol iawn i ymddygiad y disgyblion.
Mae fframwaith Oftsed (2019) yn trafod ymddygiad ac agweddau, a sut mae’r rhain yn ddwy agwedd y bydd arolygwyr yn eu hystyried wrth adrodd ar ddyfarniad. Rhaid i addysgwyr sicrhau bod disgwyliadau uchel am ymddygiad a defnyddio canmoliaeth a chanlyniadau pan fo hynny'n briodol. Er mwyn ennill rheolaeth dros yr amgylchedd dysgu ac ymddygiad disgyblion, mae'r fframwaith yn awgrymu bod yn rhaid i athrawon osod disgwyliadau uchel ar gyfer ymddygiad cadarnhaol a pharchus. Trwy wneud hynny, bydd agwedd disgyblion tuag at yr athrawon, eu haddysg a disgyblion eraill yn gwella. Wrth drafod rheolaeth ystafell ddosbarth a rheoli ymddygiad, mae’r fframwaith yn awgrymu y gall datblygiad personol disgyblion wella. Gall cydnabod unrhyw ymddygiadau heriol ganiatáu i ddisgyblion wella eu hunain yn bersonol ac yn addysgiadol. Fel y gwelir yn rhan 1, Templed Profiad Proffesiynol 2, trwy ennill rheolaeth yn yr ystafell ddosbarth, gwellodd ymddygiad ac etheg gwaith y disgyblion.
Credau Kearns (2019) bod y dechneg o siartiau gwobrwyo yn strategaeth tymor byr defnyddiol i athrawon ac i ddisgyblion sydd yn monitro ymddygiad mewn camau bach. Mae Kearns (2019) yn tynnu sylw mai'r nod yw rheoli ymddygiad disgyblion mewn ffordd y gallant weld eu gwelliannau yn weledol. I lawer o blant, mae cael siart gweladwy yn caniatáu iddynt gydnabod yr hyn y maent wedi'i wneud yn dda, a'r meysydd sydd angen eu ffocysu arnynt i wella eu hymddygiad.
Cytunai Parsonson (2012)a dywed fod problemau ymddygiad o fewn y dosbarth yn gallu achosi straen i athrawon a disgyblion. Yn debyg i'r profiad a soniwyd amdano, gall ymddygiad negyddol amharu ar lif y wers, y deinameg a ffocws disgyblion eraill. Awgrymir bod athrawon wedi gweld siartiau gwobrwyo yn dechneg fuddiol i adennill rheolaeth ar lawr yr ystafell ddosbarth. Fodd bynnag, mae cyhoeddiad Parasonson (2012) hefyd yn tynnu sylw at y ffaith na all targedu ymddygiad plentyn gyda siart wobrwyo ddatrys problemau ymddygiad. Mae'n tynnu ein sylw bod yna lawer o ffactorau i'w hystyried pan fydd plentyn yn cael trafferthion ymddwyn, o fywyd cartref i broblemau systemig posib. I lawer o blant, gallai cam ymddwyn gael ei ystyried yn gri am gymorth neu sylw.
Cytunai McCreery a Rimel (2016) a dywed bod nifer o athrawon yn defnyddio siartiau gwobrwyo er mwyn penderfynu os mae plentyn yn cael clod neu gosb. Darganfu ymchwil o fewn y cyhoeddiad fod disgyblion yn aml yn derbyn canmoliaeth pan na wnaethant rywbeth drwg, yn hytrach na chael eu canmol am rywbeth da. Awgrymwyd, i lawer o blant, fod canmoliaeth am ymddygiad positif yn llawer mwy buddiol i ddisgyblion yn hytrach na chanolbwyntio ar y negyddoldeb bob tro.
Er bod disgybli ddisgyblion yn bwysig er mwyn sicrhau gwella ymddygiad, dywed Shamnadh ac Anzari (2019) bod cam ymddwyn ddim bob amser yr hyn mae’n ymddangos. Mewn rhai achosion, mae angen ymyriadau yn hytrach na chanlyniadau. Dylai athrawon geisio bod yn sensitif o amgylch y pwnc oherwydd gall negyddiaeth achosi problemau pellach.  Dywed eu bod yn hanfodol i ddatgelu'r rheswm mae’r disgyblion yn gam ymddwyn. O frwydro am sylw, i faterion iechyd a lles, mae sawl ffactor i athrawon i’w hystyried. Mae canllawiau Llywodraeth Cymru (2012) yn codi sylw at y ffaith bod asesu disgyblion yn galluogi athrawon i adnabod beth sydd yn achosi’r cam ymddygiad neu unrhyw arwyddion sydd yn eu rhybuddio ar gyfer ymddygiad heriol. Mae hon yn strategaeth ymyrraeth fuddiol i gydnabod pam y gall disgyblion fod yn camymddwyn, a'r hyn y gall yr athro ei wneud i atal y mater rhag gwaethygu. Gall asesu disgyblion ganiatáu i athrawon adennill rheolaeth yr amgylchedd ddysgu a rheoli'r ymddygiad yn unol ag anghenion y disgyblion.

Casgliad
Er mwyn datblygu yn bersonol ac yn broffesiynol yn y dyfodol agos, gobeithiaf i barhau i ennill rheolaeth dros yr amgylchedd ddysgu. Mae wedi dod yn amlwg bod rheoli’r amgylchedd ddysgu ac ymddygiad heriol yn bwysig iawn i addysg y disgyblion. Wrth ystyried y Cwricwlwm Newydd i Gymru (2022), awgryma Llywodraeth Cymru (2020) y dylai’r pedwar diben annog disgyblion i fod dinasyddion sydd yn barod i gymryd rhan yng Nghymru. Soniodd y cyhoeddiad, dylai disgyblion ystyried effaith eu gweithredoedd ac y dylent barchu anghenion disgyblion eraill o’i chwmpas. Awgryma hyn, bod ymddygiad positif yn gallu annog disgyblion i fod yn ddinasyddion gwybodus a fydd yn creu amgylchedd ddysgu positif.
Fel y soniwyd yn flaenorol, a’i gwelwyd yn rhan 1, Templed Profiad Proffesiynol 2, roedd y siart wobrwyo yn fuddiol iawn i mi fel darpar athrawes. Roedd yn ffurf weladwy i’r disgyblion i adnabod eu hymddygiad ac os oedd angen gwella mewn unrhyw ffordd. Yn bersonol, roedd y dechneg hon wedi tawelu deinameg y grŵp ac wedi fy ngalluogi i gael rheolaeth dros yr amgylchedd ddysgu.
Ar ôl ymchwilio, dwi wedi dod i dderbyn bod sawl ffactor i’w hystyried wrth geisio cael ymddygiad disgyblion o dan reolaeth. Darganfuwyd Roffey (2018) ei fod yn hollol bwysig i ddefnyddio technegau sydd yn addas i’r disgyblion personol a’i anghenion ymddygiad personol. I nifer o ddisgyblion, gall ymddygiad heriol gael ei achosi gan nifer o ffactorau, o newid strwythur i ddiffyg disgyblaeth a chymorth adref. Fel darpar athrawes, hoffwn ddod i adnabod gwir reswm cam ymddygiad, drwy asesu’r disgyblion. Gobeithiaf I ddod i adnabod achosion yr ymddygiad ac i ddarganfod strategaeth addas ar gyfer eu hanghenion penodol nhw.
Yn y dyfodol, gobeithiaf i dreiali dechnegau newydd a gwahanol er mwyn parhau i gael rheolaeth dros yr amgylchedd ddysgu. Un strategaeth rydw i’n awyddus i dreiali i ennill rheolaeth dros yr amgylchedd ddysgu yw cael amserlen weladwy o fewn y dosbarth lle gall disgyblion weld gwersi, disgwyliadau a rheolau’r dydd. Dywed National Health Service (NHS) Cymru (dim dyddiad) bod y strategaeth hon yn rhoi strwythur i ddiwrnod disgyblion a lleihau eu lefelau pryder. Maent yn mynd ymlaen i ddweud gall amserlen weledol leihau ymddygiad heriol plentyn trwy osod cyfarwyddiadau ac arweiniad clir trwy gydol y dydd. Mae galluogi disgyblion i weld strwythur y dydd yn rhoi’r cyfle iddynt fod yn fwy annibynnol ac i ddim dibynnu ar arweiniad yr athrawes yn ormodol. Awgryma’r NHS Cymru (dim dyddiad) wrth i’r disgyblion cwblhau elfennau o’r amserlen, mae hyn yn eu hannog i ystyried eu hymddygiad. Credwyd, i rai plant, efallai na fydd ganddynt y gallu gwybyddol i ddeall y disgwyliadau geiriol, felly, gall amserlen weledol ganiatáu iddynt gael arweiniad clir. 
Awgryma ‘Department for Education’ (2016) dylai athrawon ddilyn canllawiau sydd yn addas i ddisgyblion unigol. Ni fydd pob strategaeth yn addas i bob disgybl felly mae angen ystyried beth fydd yn gweithio orau. Wrth ddilyn y canllawiau cywir a chyd weithio gydag arweinwyr yr ysgol, dywed y cyhoeddiad dylai hyn adlewyrchu ar ymddygiad y disgyblion. Gobeithiaf gadw cysondeb wrth reoli’r amgylchedd ddysgu a sicrhau fy mod i’n disgyblu mewn ffurf addas a phriodol am anghenion pob disgybl. Wrth ddatblygu strategaethau gwahanol er budd y disgyblion, y peth pwysicaf i mi yn bersonol, yw cadw cysondeb o fewn yr ystafell ddosbarth. Wrth sicrhau hyn, fe fyddaf i, fy nisgyblion a’r ymddygiad yn elwa.

